NaiveNeuron/SloPal huggingface dataset:
Šimko, Jozef, poslanec NR SR (2021-05-03):
Ďakujem pekne, vážený pán podpredseda. Vážený pán Beluský, dovoľ, aby som sa ti poďakoval za tvoje odborné vystúpenie. Chcem poukázať i ja na návrh pána Matoviča, na jeho návrh na navýšenie DPH na 25 %, ako aj zvýšiť dane za nehnuteľnosti. Veľmi korektne a presne to pomenoval práve pán Kollár, predseda Národnej rady Slovenskej republiky, s čím, samozrejme, i ja stopercentne súhlasím. Pán Igor Matovič má plány, napríklad zvýšiť DPH na 25 %, ako aj niekoľkonásobne zvýšiť daň za nehnuteľnosti. Napríklad Veľká Británia, chcem poukázať, poukázať na to, že vyššiu daň na potraviny ako najbohatšie krajiny, slovenskej, krajiny v rámci Európskej únie má aj Slovenská republika. Treba si uvedomiť i to, že Slovenská republika napríklad má daň 20 %. Napríklad Veľká Británia má 5 %, Francúzsko 6 %, Nemecko 7, Rakúsko 10, Maďarsko má 18 % a ako som v úvode povedal, Slovenská republika má 20-percentnú daň na potraviny. Ak návrh súčasného ministra financií a bývalého premiéra Igora Matoviča o navýšenie hornej sadzby DPH nad 20 % sa uskutoční, sa stane to, ako to naznačil aj pán predseda Kollár, že naše tetušky, dedkovia, teda naši rodičia pomaly nebudú mať z čoho žiť. Vážení priatelia, vôbec si to niekto uvedomuje, ako žijú ľudia napríklad na juhu Banskobystrického samosprávneho kraja? Ako žijú ľudia na severe Slovenska a východného Slovenska? Tam je kritická situácia. A ešte teraz pán minister financií, pán Matovič predkladá návrh alebo v blízkej budúcnosti očakávame, že predloží návrh, lebo to už naznačil v televíznych vysielaniach, na 25-percentnú daň za potraviny. Bude to katastrofa pre našich rodičov, pre našich, pre naše tetušky a našich dedkov. Ďakujem pekne.
V. Veteška, podpredseda NR SR: (2007-05-17):
(Hlasovanie.) Prítomných 141, za 59, proti 76, zdržalo sa 6, nehlasovalo 0. Konštatujem, že sme neschválili tento pozmeňujúci návrh. Prosím, pán spravodajca, uveďte ďalšie hlasovanie.
Pellegrini, Peter, predseda NR SR (2014-12-10):
Prezentujme sa a hlasujme. (Hlasovanie.) Prítomných 142 poslancov, za bolo 38, proti 4, zdržalo sa 100. Návrh zákona do druhého čítania sme neschválili. Poprosím pani poslankyňu Luciu Žitňanskú, pani poslankyňa Žitňanská dovoľte, aby som vás požiadal o uvedenie hlasovania k návrhu skupiny poslancov Národnej rady Slovenskej republiky na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov (tlač 1185). Nech sa páči.
Kondrót, Maroš, poslanec NR SR (2012-11-07):
Pán predseda, dajte, prosím, hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený vládny návrh zákona na prerokovanie výborov: ústavnoprávnemu, výboru pre financie a rozpočet a Výboru Národnej rady Slovenskej republiky pre hospodárske záležitosti, a ďalej, aby za gestorský výbor určila hlasovaním Výbor Národnej rady Slovenskej republiky pre hospodárske záležitosti a že určené výbory návrh zákona prerokujú v druhom čítaní vo výboroch a v gestorskom výbore ihneď.
V. Veteška, podpredseda NR SR: (2004-07-06):
vládnom návrhu zákona, ktorým sa mení a dopĺňa zákon  č. 140/1998 Z. z. o liekoch a zdravotníckych pomôckach, o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov a o zmene a doplnení zákona Národnej rady Slovenskej republiky č. 220/1996 Z. z. o reklame v znení neskorších predpisov a o zmene a doplnení niektorých zákonov . Vládny návrh zákona ste dostali ako tlač č. 754, návrh na jeho pridelenie na prerokovanie výborom máte v rozhodnutí č.  771. Prosím ministra zdravotníctva Slovenskej republiky pána Rudolfa Zajaca, aby návrh zákona uviedol.
Laššáková Jana, podpredsedníčka NR SR (2013-03-25):
Páni poslanci, prosím vás! Neviem, čo to je dneska, ale... Ale poprosím vás, pán poslanec Kuffa, pán navrhovateľ odôvodňuje veci. Pán navrhovateľ takisto...
Číž, Miroslav, podpredseda NR SR (2015-11-19):
Ďakujem. Vidím na tabuli prihlášku s procedurálnymi návrhmi. Pán poslanec Mihál? Nie. Ďakujem pekne. Takže kolegyne, kolegovia, vystúpili všetci poslanci, ktorí sa do rozpravy prihlásili písomne. Teraz sa pýtam, kto sa hlási do rozpravy ústne. Skúsim pánov poslancov: Mihál, Jarjabek, Ritomská, Žitňanská, Brocka, Jurzyca. (Reakcia z pléna.) Pani Žitňanská až na siedmom mieste. Pani poslankyňa Košútová. Deviatku poprosím. Deviatku nevidím na tabuli, ak sa dá. Na deviatke pán poslanec Vörös. Pani poslankyňa Vášáryová je posledná, desiata. Pokiaľ nikto iný, kolegyne, ešte pán Hlina jedenásty, dvanásty. Jedenásty pán poslanec Muránsky, dvanásty pán poslanec Hlina. Pokiaľ je tu už všetko, kolegyne, kolegovia, uzatváram možnosť prihlásiť sa do rozpravy ústne. Slovo má pán poslanec Mihál, pripraví sa pán poslanec Jarjabek. A ešte mi dovoľte, pán poslanec, kým sa ujmete slova, privítať na balkóne žiakov zo Základnej školy Kamenná Poruba. Takže vitajte, naši mladí priatelia! (Potlesk.) Ďakujem, pán poslanec Mihál, máte slovo.
Bugár, Béla, podpredseda NR SR (2016-10-25):
No, lebo už je po dvanástej. Preruším potom. Lebo nebudem vás obmedzovať, samozrejme.
Bugár, Béla, podpredseda NR SR (2018-09-11):
Pán spravodajca, chcete sa vyjadriť? Nie. Prerušujem rokovanie o tomto bode programu. Budeme pokračovať prvým čítaním o vládnom návrhu zákona, ktorým sa mení a dopĺňa zákon č. 15/2005 Z. z. o ochrane druhov voľne žijúcich živočíchov a voľne rastúcich rastlín, reguláciou obchodu s nimi a o zmene a doplnení niektorých zákonov v znení neskorších predpisov a ktorým sa mení a dopĺňa zákon 
č. 543/2002 Z. z. o ochrane prírody a krajiny v znení neskorších predpisov , tlač 1069. Pán minister, nech sa páči, máte slovo.
Figeľ, Ján, podpredseda NR SR (2014-03-18):
Ďakujem pekne. Pán spravodajca, chcete? Nie. Ďakujem. Prerušujem rokovanie o tomto bode programu, dámy a páni, budeme, ďakujem, pani ministerka, pán spravodajca, budeme teraz pokračovať prvým čítaním o vládnom návrhu zákona, ktorým sa mení a dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Tento návrh zákona má tlač č. 895 a návrh na jeho pridelenie a prerokovanie výborov je v rozhodnutí č. 893. Teraz prosím pána ministra práce, sociálnych vecí a rodiny Jána Richtera, aby vládny návrh zákona uviedol. Nech sa páči. Pán Švejna, vy potom asi. Až príde čas.
Číž, Miroslav, podpredseda NR SR (2015-06-17):
Poslanec Kadúc.
Linhart, Patrick, poslanec NR SR (2020-07-23):
Ďakujem za slovo. Prosím vás pekne, ja sa zase vrátim ako prvýkrát, keď som tu sedel a dal som prvý faktickú, ja sa za vás hanbím. Ja sa naozaj za vás všetkých hanbím. Ja sa hanbím, že tu riešime takéto voloviny. Počúvame pána ministra. Pán minister, ďakujem za update, ďakujem za update. To, čo sa deje, je oveľa, alebo čo sa dialo v minulosti, je oveľa vážnejšie ako, ako nejaká diplomovka. Pokiaľ máte nejaké pochybnosti a tieto diplomovky chcete riešiť donekonečna, ja som Denníku N a Aktualitám, ja som, prosím vás pekne, odovzdal všetky podpísané papiere, že môžu preverovať všetky moje írske školy. Nemám čo tajiť, preverili si ma, som v poriadku. Urobte tak aj vy, aby sme nemuseli nabudúce riešiť potom vás. Lebo mnohí tam z vás sedia, nemyslím si, že ste úplne čistí a vykrikujete to do mikrofónu, a pritom by ste mali byť ticho. Ďalšia vec je, že ja momentálne takisto riešim štyri prípady a ja, s políciou Slovenskej republiky, a ja naozaj toto všetko považujem za stratu času. Ja považujem za stratu času, kde si tu niekto robí piár, pretože potrebuje si dať hore nejaké preferencie cez leto, aby nebol pozabudnutý, a či sa budeme tu baviť o nejakých progresívcoch, nejakých, ktorí sa teraz nejak objavili z nejakého politického hrobu a potrebujú sa rýchlo objaviť, alebo rozbíjačov vlády opozície. Ja vám poviem, ja by som radšej tento čas využil na to, aby som robil pre ľudí, pretože tí ľudia ma tu zvolili, aby som robil tú prácu pre nich a nie viedol tieto tu, tento cirkus, túto šaškáreň, ktorú tu vy teraz momentálne predvádzate. To je fakt na, to je, to je na zaplakanie, to je na zaplakanie. A ten dôvod na odvolanie premiéra? Prosím vás pekne, ako toto je normálne celé jedno veľké smiešne divadlo. Prosím vás, poďme pracovať pre ľudí, ukončite cirkus a poďme makať pre tých, ktorí si nás tu volili. Ďakujem pekne. (Potlesk.)
Kollár, Boris, predseda NR SR (2021-06-24):
Ďalej vystúpi pán poslanec Suja. Nech sa páči, máte slovo.
Hrnčiar, Andrej, podpredseda NR SR (2017-12-12):
Poslankyňa Kiššová.
Bugár Béla, podpredseda NR SR (2017-09-14):
Pán poslanec Galko, ani vy nekričte, ani pán poslanec Číž! Takže ešte pred hlasovaním chcem vás informovať, že navrhovatelia stiahli z tohto rokovania bod 55, tlač 672, a bod 65, tlač 683, s tým, že sa to preloží na ďalšiu, teda budúcu schôdzu Národnej rady. Dovoľte mi na balkóne privítať Jednotu aktívnych seniorov zo Žiliny. Buďte vítaní v Národnej rade! (Potlesk.) Aj my by sme boli veľmi radi vo vašom veku byť takí aktívni, dúfam, že sa nám pošťastí. Takže pristúpime k hlasovaniam. Najprv budeme hlasovať v druhom čítaní o návrhu poslancov Pašku, Janíkovej, Želiezku a Šimkovičovej na vydanie zákona, ktorým sa mení a dopĺňa zákon o pamäti národa, tlač 598. Prosím teraz pána poslanca Hambálka, aby uvádzal jednotlivé hlasovania. [Hlasovanie o návrhu poslancov Národnej rady Slovenskej republiky Jaroslava Pašku, Márie Janíkovej, Ľubomíra Želiezku a Martiny Šimkovičovej na vydanie zákona, ktorým sa mení a dopĺňa zákon č. 553/2002 Z. z. o sprístupnení dokumentov o činnosti bezpečnostných zložiek štátu 1939 – 1989 a o založení Ústavu pamäti národa a o doplnení niektorých zákonov (zákon o pamäti národa) v znení neskorších predpisov , tlač 598.]
Kotleba, Marek, poslanec NR SR (2022-11-08):
Ďakujem za slovo, pán podpredseda. Štefan, ak môžem veľmi krátko budem reagovať na tvoju rozpravu, pretože my sa hlavne, my celý tento problém vnímame trošku inak, myslím ako my všetci dospelí, ako to vnímajú tie deti, pretože tie deti veľakrát vidia vo svojom učiteľovi svoj vzor a veľakrát ho chcú napodobňovať. A podľa mňa nie je veľmi správne riešenie, ak učiteľ, či už má presvedčenie také alebo také, alebo aj orientáciu akúkoľvek nech má, ale v takýchto veciach, čo sa týka výchovy a vzdelávania, by jednoznačne mal byť v týchto svojich presadzovaniach svojich aktivít zdržanlivý. Ale ak by aj tak konal, tak musíme si povedať, že ak má oporu v riaditeľovi a riaditeľ následne následne oporu v zriaďovateľovi, ktorý priamo ten zriaďovateľ školy, či už je to samosprávny kraj, alebo je to mesto, tak priamo predseda alebo primátor mesta alebo samosprávneho kraja šíri takúto ideológiu a prenáša to potom na riaditeľa a ten dajme tomu na učiteľov alebo opačným smerom, tak podľa mňa je to neprípustné. A tu by sme si mali zvážiť jednu dôležitú vec, aby aj učiteľ mal svoj nejaký morálny kódex a aby svoje ideológie a svoje presvedčenia neprenášal na žiakov a neprenášal to do štátneho vzdelávacieho programu. Ďakujem.
Jurinová, Erika, podpredsedníčka NR SR (2014-07-04):
Kľud, páni poslanci. Pán poslanec, prepáčte.
Kyselica, Lukáš, poslanec NR SR (2023-01-24):
Ďakujem za všetky faktické. Naozaj hovorím, prebiehala tá debata, diskusia pár dní a naozaj na odbornej, na odbornej debate. A prvotné návrhy boli o tom, že ak sa predloží nejaký takýto návrh, tak sa bude rokovať až na najbližšej schôdzi, aj to najskôr o 30 dní napríklad. A napríklad aj toto odtiaľ vypadlo. Takže to, toto sú všetky také drobnosti, detaily, ktoré sa dolaďovali. Teraz si zoberme, že takýto zákon alebo takáto ústava bude platiť. Čo bude v ďalšom volebnom období? Nespokojní, vyzbierajú sa tridsiati a každý mesiac na každej schôdzi budú predkladať takýto návrh trebárs na skrátenie volebného obdobia. Aj to sa môže stať. Tak jak sa robia politické čáry-máry, že sa vyzbierajú poslanci a dávajú návrh na odvolanie člena vlády, tak toto isté sa môže stať aj v budúcnosti. Takže hovorím, je to možno šité narýchlo, možno ja by som tam nejaké obmedzenia spravil alebo nejaké časové obdobia, v akých najmenších časových obdobiach možno niečo takéto robiť, ale, žiaľ, ústava je napísaná teraz takto a o takejto budeme hlasovať. Vďaka.
Viskupič, Marián, poslanec NR SR (2022-06-21):
Pán predseda, dajte, prosím, hlasovať o tom, že Národná rada berie na vedomie Správu o finančnej stabilite – máj 2022.
Zmajkovičová, Renáta, podpredsedníčka NR SR (2014-05-16):
Pán poslanec Kuffa.
Glváč, Martin, podpredseda NR SR (2017-02-01):
Ďakujem. Vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Nech sa páči, pán minister.
Pellegrini, Peter, predseda NR SR (2015-05-21):
Prezentujme sa a hlasujme o návrhu uznesenia, ktoré predložil pán poslanec Kollár. (Hlasovanie.) Prítomných 123 poslancov, za hlasovalo 51, proti bolo 64, zdržalo sa 8 poslancov. Tento návrh sme neschválili. Konštatujem, že Národná rada schválila uznesenie k správe o stave štrukturálnych fondov. Teraz poprosím pána poslanca Kadúca, aby uviedol hlasovanie o návrhu poslancov Matoviča a Fecka na vydanie zákona, ktorým sa mení a dopĺňa Obchodný zákonník, tlač 1476. Nech sa páči. (Hlasovanie o návrhu poslancov Národnej rady Slovenskej republiky Igora Matoviča a Martina Fecka na vydanie zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov a ktorým sa dopĺňajú niektoré zákony , tlač 1476.)
Glváč, Martin, podpredseda NR SR (2019-04-04):
Pripomínam, že na vyslovenie súhlasu s medzinárodnou zmluvou je potrebný súhlas nadpolovičnej väčšiny všetkých poslancov. Prosím, prezentujme sa a hlasujme. (Hlasovanie.) Prítomných 127 poslancov, za 109, proti 13, zdržali sa 5. Konštatujem, že Národná rada vyslovila súhlas s uvedenou zmluvou. Nasleduje hlasovanie v treťom čítaní o návrhu uznesenia k návrhu na vyslovenie súhlasu s dodatkami článku 8 Rímskeho štatútu Medzinárodného trestného súdu (tlač 1310). Poprosím spoločného spravodajcu Mariána Kéryho, aby uviedol hlasovanie. (Hlasovanie o návrhu na vyslovenie súhlasu Národnej rady Slovenskej republiky s dodatkami k článku 8 Rímskeho štatútu Medzinárodného trestného súdu , tlač 1310.)
Glváč Martin, podpredseda NR SR (2017-09-11):
Prosím, prezentujme sa a hlasujme. (Hlasovanie.) 	Prítomných 142 poslancov, za 61, proti 16, zdržalo sa 65. Konštatujem, že Národná rada sa uzniesla, že nebude pokračovať v rokovaní o návrhu zákona. Ďalej prosím určenú spravodajkyňu z výboru pre sociálne veci, poslankyňu Janu Nehézovú, aby uviedla hlasovanie v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 461/2003 Z. z. o sociálnom poistení, tlač 674, bod 60 schváleného programu. Nech sa páči, máte slovo. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov , tlač 674.)
Vaľová, Jana, poslankyňa NR SR (2020-04-23):
Písomne to dám zajtra. Aj tak nemôžeme... (Prerušenie vystúpenia predsedajúcim.)
K. Tóthová, poslankyňa: (2005-05-12):
Tretí argument. Americký kongres začiatkom roku 1999 na návrh kongresmana Bara Stupaka prijal uznesenie, kde poďakoval vláde Vladimíra Mečiara, že navigovala vývoj Slovenska k demokracii. Opakujem, poďakovala vláde Vladimíra Mečiara, že navigovala vývoj Slovenska k demokracii. Čiže to, čo ste tu povedali, je v príkrom rozpore s realitou a je výsledkom manipulácie médií, ktoré to s určitým cieľom zabezpečovali. Preto vás žiadam, aby ste nabudúce už takéto výroky v tejto snemovni nemali. Ak nechcete veriť, môžete si túto rezolúciu pozrieť, je zachytená v stenozáznamoch amerického... (Prerušenie vystúpenia časomierou.)
Kollár, Boris, predseda NR SR (2022-05-04):
Ďakujem pekne. Prosím, prezentujme sa a hlasujeme. (Hlasovanie.) Prítomných 127 poslancov, za 90, proti žiadny, zdržalo sa 36, nehlasoval 1. Konštatujem, že sme tento návrh schválili. Pristúpime k hlasovaniu o návrhu uznesenia k návrhu na aktualizáciu vyslania príslušníkov Ozbrojených síl Slovenskej republiky do Irackej republiky a vyslanie príslušníkov Ozbrojených síl Slovenskej republiky do Kuvajtského štátu za účelom poradenstva a výcviku irackých obranných a bezpečnostných síl , tlač 968. Prosím predsedu výboru pre obranu a bezpečnosť pána poslanca Juraja Krúpu, aby hlasovanie uviedol.
Danko, Andrej, predseda NR SR (2017-06-19):
Ďakujem. Na vystúpenie pani poslankyne žiadna faktická. Pani poslankyňa Verešová, nech sa páči.
Pellegrini, Peter, predseda NR SR (2024-02-15):
Prezentujme sa a hlasujme o všetkých kandidátoch naraz, ktorých navrhla vláda Slovenskej republiky do Rady Slovenského pozemkového fondu. (Hlasovanie.) Prítomných 138 poslancov, za 76, proti boli 53, zdržalo sa 9 poslancov. Konštatujem, že Národná rada zvolila siedmich členov Rady Slovenského pozemkového fondu navrhnutých vládou Slovenskej republiky na funkčné obdobie päť rokov, ktoré začne plynúť od 16. februára 2024. Zároveň pripomínam, že verejné hlasovanie o návrhu na voľbu členov rady navrhnutých výborom vykonáme formou hlasovacieho lístka po skončení celého bloku hlasovania. Ďakujem veľmi pekne, pán poslanec. Teraz poprosím pána poslanca a predsedu zahraničného výboru Mariána Kéryho, aby uviedol hlasovanie k návrhu Zahraničného výboru Národnej rady Slovenskej republiky na vymenovanie poslancov Národnej rady za vedúcich stálych delegácií Národnej rady do medzinárodných parlamentných organizácií a ich členov, tlač 124. Nech sa páči, pán poslanec. (Hlasovanie o návrhu Zahraničného výboru Národnej rady Slovenskej republiky na vymenovanie poslancov Národnej rady Slovenskej republiky za vedúcich stálych delegácií Národnej rady Slovenskej republiky do medzinárodných parlamentných organizácií a ich členov , tlač 124.)
Žiga, Peter, podpredseda NR SR (2024-04-18):
Keďže ste boli posledným v rozprave, už sa toho asi veľa toho neudeje. Vyhlasujem rozpravu za skončenú. Chce navrhovateľ zaujať stanovisko? Spravodajca? Prerušujem rokovanie o tomto bode programu. Ďalším bodom programu je prvé čítanie o vládnom návrhu zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov. Vládny návrh zákona je uvedený ako tlač 228. Návrh na jeho pridelenie na prerokovanie výborom je v rozhodnutí č. 230. Prosím pána ministra Erika Tomáša, aby vládny návrh zákona uviedol. Nech sa páči, pán minister. (Rokovanie v prvom čítaní o vládnom návrhu zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov , tlač 228.)
Bugár, Béla, podpredseda NR SR (2018-05-29):
Je s tým všeobecný súhlas? (Nesúhlasná reakcia pléna.) Nie. Nech sa páči, prezentujme sa a hlasujme. (Hlasovanie.) Prítomných 126 poslancov, za 83, proti 35, zdržalo sa 7 poslancov, 1 nehlasoval. Konštatujem, že procedurálny návrh bol schválený. Teraz prosím pána poslanca Marčeka, aby uviedol hlasovanie v prvom čítaní o návrhu poslancov Miroslava Beblavého a Viery Dubačovej na vydanie zákona, ktorým sa mení a dopĺňa zákon č. 532/2010 Z. z. o Rozhlase a televízii Slovenska (tlač 917). Nech sa páči. (Hlasovanie o návrhu poslancov Národnej rady Slovenskej republiky Miroslava Beblavého a Viery Dubačovej na vydanie zákona, ktorým sa mení a dopĺňa zákon č. 532/2010 Z. z. o Rozhlase a televízii Slovenska a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 385/2008 Z. z. o Tlačovej agentúre Slovenskej republiky a o zmene niektorých zákonov v znení neskorších predpisov , tlač 917.)
Kuriak, Milan, poslanec NR SR (2022-12-06):
Ďakujem. Hlasovať budeme dnes o jedenástej.
Vons, Peter, poslanec NR SR (2023-06-28):
Ďakujem. Vážený pán predsedajúci, v rozprave k návrhu zákona vystúpil jeden poslanec. Bol podaný jeden pozmeňujúci a doplňujúci návrh. Pristúpime k hlasovaniu o pozmeňujúcich a doplňujúcich návrhoch zo spoločnej správy. Pán predsedajúci, dajte, prosím, hlasovať o bodoch 1 až 3 spoločnej správy spoločne s odporúčaním gestorského výboru schváliť.
P. Paška, predseda NR SR: (2009-02-10):
(Hlasovanie.) 132 prítomných, 53 za, 47 proti, 28 sa zdržalo, 4 nehlasovali. Nebudeme pokračovať v rokovaní o tomto návrhu zákona. Pán poslanec Mikuš uvedie teraz v prvom čítaní hlasovanie o návrhu poslankyne Národnej rady Slovenskej republiky Ivety Radičovej na vydanie zákona, ktorým sa mení a dopĺňa zákon č. 483/2001 Z. z. o bankách a o zmene a doplnení niektorých zákonov v znení neskorších predpisov . Je to tlač 926.
Grendel, Gábor, podpredseda NR SR (2020-12-09):
Prezentujme sa a hlasujme. (Hlasovanie.) Prítomných 140 poslancov, za 1, proti 16, zdržalo sa 123, hlasovali všetci prítomní. Návrh sme neschválili.
Blanár, Juraj, podpredseda NR SR (2022-12-06):
Pán poslanec Richard Sulík s faktickou poznámkou, nech sa páči.
Hrnčiar Andrej, podpredseda NR SR (2016-12-08):
Musíte reagovať na predrečníka, to bol pán poslanec Osuský.
Jurinová, Erika, podpredsedníčka NR SR (2012-12-13):
Ďakujem, pán spravodajca. Otváram rozpravu k tomuto bodu programu. Do rozpravy sa písomne prihlásili: za klub SaS pán Martin Poliačik, za klub OBYČAJNÍ ĽUDIA a nezávislé osobnosti Richard Vašečka, za klub SDKÚ – DS pani poslankyňa Lucia Žitňanská, za klub MOST – HÍD Gábor Gál. Ďalej sa písomne prihlásili do rozpravy: pani poslankyňa Jana Žitňanská, pán poslanec Ľudovít Kaník, pán poslanec František Šebej, Árpád Érsék, Jozef Mikloško, Štefan Kuffa a Alojz Hlina. Takže dávam slovo pánovi spravodajcovi, ktorý prvý požiadal o slovo, a pán minister vystúpi hneď po ňom. Alebo? Po ňom. Nech sa páči, pán spravodajca.
Kollár, Boris, predseda NR SR (2022-09-20):
Prosím, kolegovia, utíšte sa alebo kto nechcete... Poprosím kolegov, ktorí nechcú si vypočuť rozpravu pani poslankyne Cigánikovej, nech opustia sálu, ale nech sa tu nezdržiavajú a nevytvárajú diskusné krúžky, aby sme ju nerušili. (Reakcie z pléna.)
Danko, Andrej, predseda NR SR (2018-12-07):
Prosím, prezentujme sa a hlasujme. (Hlasovanie.) Prítomných 135, za 102, proti žiaden, zdržali sa 33. Konštatujem, že sme uvedený návrh schválili.
Paška, Pavol, predseda NR SR (2014-03-27):
Pán spravodajca.
Záhumenský, Marian, poslanec NR SR (2014-05-14):
Pán predseda, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom, Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre pôdohospodárstvo a životné prostredie; ďalej aby za gestorský výbor určila hlasovaním Výbor Národnej rady Slovenskej republiky pre pôdohospodárstvo a životné prostredie s tým, že určené výbory vládny návrh zákona prerokujú ihneď.
Kotleba, Marian, poslanec NR SR (2021-09-22):
Pani Sulanová, dobre ste to, dobre ste to podali. Vidno, že ste človek z praxe, človek, ktorý sa dlhé roky venuje ochrane spotrebiteľa, že o tých právach máte jasno, k čomu tu dnes celé toto nastupuje, k čomu to smeruje, k totálnym pošliapaniam ľudských práv. Môžme to pozrieť aj z pohľadu toho spotrebiteľa, z tých spotrebiteľských práv. Áno, bolo to tu spomínané viackrát, že v podstate ten režim počas druhej svetovej vojny a režim, ktorý sa dnes zavádza v reštauráciách napríklad, je veľmi podobný. No a pred chvíľkou ste tu mali aj veľmi takú citlivú reakciu od kolegu Urbana, ale nech povie aj to, ako ľudia zomierajú na ventilátoroch nie kvôli COVID-u, ale kvôli tomu, že im ventilátor roztrhne pľúca, alebo kvôli tomu, že ten ventilátor zastane a ľudia sa zadusia a potom nemocnica sa snaží ututlať to, že človek nezomrel na COVID, na chorobu, ale umrel na to, že ventilátor nesignalizoval, že prestal fungovať a človek sa zadusil. Alebo naopak, ako mu roztrhol pľúca. Nech sa toto povie a potom si budeme zrazu meniť štatistiky a budeme hovoriť, že ako to v skutočnosti naozaj je. Čiže treba tu zdôrazniť vždy jednu základnú myšlienku a to, že to očkovanie musí byť slobodné. Kto to vnútorne cíti a chce sa dať očkovať, nech sa páči, veď nikto mu tú možnosť neberie. My hovoríme celý čas len o tom, že keď niekto tomu očkovaniu neverí z akéhokoľvek dôvodu, z akéhokoľvek dôvodu, napríklad z dôvodu, že pozná človeka, ktorý zomrel alebo sa mu niečo stalo po očkovaní, tak ho nikto do očkovania nemôže a nesmie a nebude nútiť. O tomto to tu celé je. A, Magduška, veľmi smutne mi prišlo, keď ste povedali, a to je, žiaľ, veľká pravda, že už teraz je tá spoločnosť rozdelená. Na veľkú skupinu ľudí, ktorí sa očkovať dali, na veľkú skupinu, ktorí sa nedali, a to je možno hlavný... (Prerušenie vystúpenia časomerom.)
Zmajkovičová, Renáta, podpredsedníčka NR SR (2013-09-17):
Poprosím vás, páni poslanci, to nie je diskusia. Nech sa páči, pán poslanec, pokračujte v rozprave.
Sárközy, Irén, poslankyňa NR SR (2019-06-26):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
Kučera, Karol, poslanec NR SR (2023-02-14):
Ďakujem pekne. Súhlasím, že je to veľmi pekná téma, o ktorej sa dá dlho rozprávať, takže ďakujem. Vážený pán predsedajúci, vážené poslankyne, poslanci, v súlade s § 73 zákona o rokovacom poriadku som bol určený za spravodajcu k návrhu uvedeného zákona (tlač 1391). Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady Slovenskej republiky, výrob... Výbor Slovenskej republiky pre hospodárske záležitosti, Výbor Národnej rady Slovenskej republiky pre pôdohospodárstvo a životné prostredie a Výbor Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem Výbor Národnej rady pre vzdelávanie, vedu, mládež a šport. Odporúčam, aby sa... predmetný návrh zákona v druhom čítaní výbory prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Prosím, pán, pán predsedajúci, otvorte všeobecnú rozpravu.
Kočiš, Eduard, poslanec NR SR (2021-11-11):
Ďakujem pekne za slovo, pán predsedajúci. Pán kolega Suja, škoda, že tvoje vystúpenie sa zase skĺza iba do invektív, pretože kolegovia z koalície, keď naozaj im dôjdu všetky obranné mechanizmy, tak začnú útočiť alebo primitívne sa správať, ale to sme si už najmä od určitých poslancov zo strany SaS zvykli. Ja ťa chcem len doplniť pár údajmi, ktoré sú relevantné, nie je to žiaden pochybný denník alebo nejaké Hlavné správy. K dnešnému dňu v Rakúsku evidujú 41 % všetkých ľudí, u ktorých sa preukázateľne potvrdila infekcia COVID-19, ako príznakových pacientov a z týchto 41 % tvoria viac ako dve tretiny plne zaočkovaní pacienti, ktorí končia na jednotkách intenzívnej starostlivosti. Je to oficiálna správa, ktorú Tlačová agentúra Slovenskej republiky prebrala z televízie ORF, takže je veľmi také zvláštne, že slovenské médiá, resp. slovenské denníky, slovenské televízie stále budú rozprávať ako o situácii, ktorá na Slovensku sa deje, že je to všetko výlučne a na zodpovednosti týchto neočkovaných občanov Slovenskej republiky. Tak ja sa pýtam, COVID-19 sa v Rakúsku správa ináč ako na Slovensku? V Čechách sa správa ináč ako na Slovensku? Veď pomer občanov, ktorí sú očkovaní plne alebo neočkovaní vôbec, alebo očkovaní čiastočne, jednoducho nemôže byť v troch tak blízkych a susedných krajinách tak rozdielny. Jednoducho keď tieto sú, tieto oficiálne štatistiky z Rakúska sú dané, sú presné, sú relevantné, tak prečo slovenské médiá stále rozprávajú dookola, donekonečna, väčšina je neočkovaných, väčšina je neočkovaných, keď to nie je pravda? Pravda v tých nemocniciach vyzerá úplne inak.
Marček, Peter, poslanec NR SR (2019-09-17):
Ja chcem len povedať, že termín hlasovania je dnes o 11.00 hodine.
Kuriak, Milan, poslanec NR SR (2023-06-23):
Ďakujem, lebo ma trošku zdržali. Skoro by som to aj stihol, keby... Vážená pani poslankyňa, vážený pán poslanec, veríme, že naše argumenty a pripomienky zahrniete do svojich úvah pri ďalšom rozhodovaní o osude poslaneckého návrhu novely zákona č. 581/2004 Z. z. o zdravotných poisťovaniach (parlamentná tlač 1649). Je tam ešte spomenutá príloha, takže ja chcem spomenúť, zo SME RODINA tu už nie je asi nikto. Á, je tu jedna pani poslankyňa, tak ja chcem odovzdať prosbu. Prosím vás, nezahlasujte za tento návrh zákona, lebo ja väčšinu v poslaneckom klube SME RODINA, ale aj viacerí tohto pléna vás považujeme za príčetných ľudí, za normálnych. A dúfam, že nebudete súčasťou, že nebudete súčasťou takéhoto podvodu na úkor zdravia chorých, slabých a zomierajúcich ľudí. Ja možno, tuto, pán Benčík, vy vždy tak dobre sedíte oproti, ja sa vám chcem pozrieť do očí... (Prerušenie vystúpenia predsedajúcim.)
Danko, Andrej, predseda NR SR (2018-09-14):
Ďakujem. S reakciou na vystúpenie dve faktické. Uzatváram možnosť prihlásenia. Pán poslanec Simon.
B. Bugár, podpredseda NR SR: (2005-06-23):
Pani poslankyňa Majdová, máte slovo, a potom pán poslanec Kaliňák. M. Majdová, poslankyňa: Ďakujem za slovo. Pán predsedajúci, pán minister, pani poslankyne, páni poslanci, dovoľte, aby som predložila niekoľko pozmeňujúcich návrhov, ktoré súvisia so spoločnou správou. Môj pozmeňujúci návrh má 10 bodov. Bod 1, k § 6 ods. 2 písm. d). V § 6 ods. 2 písmeno d) znie: „d) hlavná vojenská prokuratúra je hlavný vojenský prokurátor“. Návrhom sa zosúlaďuje terminológia uvedená v spoločnej správe na úpravu § 4 ods. 3 písm. e), ktorá je v spoločnej správe uvedená pod bodom 1, ďalej, § 5 ods. 1 písm. c), toto sa týka bodu 2 spoločnej správy, ďalej, § 10 ods. 3 písm. b), § 10 ods. 6 písm. b) 3. bod, § 37 ods. 4, § 57 ods. 10 a 11. Všetko sa to týka teda bodov spoločnej správy. Ďalej, 2. bod pozmeňujúceho návrhu, k § 18 ods. 3. V ustanovení § 18 ods. 3 navrhujem vypustiť slová „bod 2“. Ide o legislatívnotechnickú úpravu, ktorá má vzťah k bodu 45 spoločnej správy. Ďalej, k § 21 ods. 10. V § 21 ods. 10 za písmeno c) žiadam doplniť písmeno d) v znení: „d) je ustanovený do funkcie pilot, letovod, letovod lietadla, navigátor, palubný radista, palubný operátor, palubný technik alebo padákový odborník letectva“. Týmto návrhom sa vymedzuje podmienka uzatvárania dohody zotrvania v dočasnej štátnej službe, najdlhšie do dosiahnutia 55 rokov veku pre tzv. lietajúci personál, pán poslanec Minárik, na ktorý... (Smiech v sále.)
Grendel, Gábor, podpredseda NR SR (2022-02-25):
Pán poslanec Pollák.
M. Fronc, poslanec: (2008-10-28):
Pán kolega Zelník vy ste nepovedali jeden argument, jeden fakt. Vkladali ste mi do úst slová, ktoré som nepovedal. A ešte raz, pokladám za dôležité chrániť záujmy detí. Tých som advokát. Nie som advokát ani SMK, ani nikoho iného, ale detí áno. A o tie by vám malo ísť. (Neustály ruch v sále.) A druhá vec, o ktorú, si myslím, by nám všetkým malo ísť, je, aby v tejto krajine bol pokoj a aby naozaj, ako to povedal Petrák, každý sa cítil byť tuná doma. Ak takto to bude, tak to Slovensko bude pevné a nebudú žiadne zbytočné nepokoje. Viete, o tom to je. Ale v tejto chvíli vidím, že už ctená snemovňa je v takej situácii, že je zbytočné hovoriť, už nikto nepočúva. Ďakujem, pani predsedajúca.
Soboňa, Juraj, poslanec NR SR (2018-09-18):
Ďakujem, pán predseda. Chcem reagovať na pána poslanca Mizíka, na tú poznámku, ktorú povedal, vážim si každého učiteľa, pán Mizík, ale zo skúseností, ktoré máme aj v našom Topoľčianskom okrese, skutočne tá úroveň vzdelávania, kde je od 5 do 10 detí, je na nižšej úrovni. Jednoducho sú to skúsenosti z praxe. A keď sa aj rozprávam s tými pedagógmi, potom tá úspešnosť ďalšieho vzdelávania na stredných a vysokých školách je nižšia. Predstavte si modelovú situáciu, že máte 6-7 detí, teraz máte tam 7-ročného, 8-, 9-, 10-ročného, to je 1 až 4, no povedzte, aká, neviem si to predstaviť, jednoducho to je, to je anomália. A sú také školy a sú také triedy, ale to naozaj niektorí starostovia to držia nasilu len z toho dôvodu, že buď mu tam sa učia nejakí jeho známi poslancov, je tlak zo strany poslancov, aby za každú cenu udržal tú školu. Pán kolega Uhrík vie veľmi dobre, že aj v Nitrianskom kraji sme museli, nielen sú problémy, celková tá demografická krivka je taká, aká je, že je úbytok tých detí. A veď my sme museli aj strednú školu zavrieť teraz v Želiezovciach, myslím, že to bolo s maďarským jazykom (reakcia z pléna), slovenským to bolo, hej, tiež tam bol jednoducho úbytok detí a tiež je tu záujem z Nitrianskeho samosprávneho kraja spolupracovať s miestnou samosprávou o možnosti využiť, využiť túto školu. Ponúkli sme to samospráve v Želiezovciach, či už na klub detí, alebo základnú školu. A vlastne veď ten problém s tou demografiou je nielen na základných školách, ale aj na stredných školách. Ďakujem.
Krajkovič, Mikuláš, poslanec NR SR (2019-02-07):
Dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady, Výboru Národnej rady pre financie a rozpočet a Výboru Národnej rady pre pôdohospodárstvo a životné prostredie, ďalej aby za gestorský výbor určila hlasovaním Výbor Národnej rady pre pôdohospodárstvo a životné prostredie a aby predmetný návrh zákona prerokovali do 22. marca 2019 a v gestorskom výbore do 25. marca 2019.
Muňko, Dušan, poslanec NR SR (2014-09-10):
Pán poslanec, snažil som sa vám vysvetliť, že nemôžte zasahovať občanovi alebo dôchodcovi, keď má otvorený účet, či to má v Tatra banke, Slovenskej sporiteľni, Poštovej banke, VÚB-ke alebo ktorejkoľvek banke. Čiže oznámi do Sociálnej poisťovne, keď dostáva výmer, že kde máme mu zasielať dôchodok a veškeré dávky, ktoré sú. Čiže na základe toho som vám jasne vysvetlil, ako celý princíp beží s tým, že oznámime, oznamuje sa exekútorovi, že toto je vianočná dávka, ktorá nepodlieha exekúcii. Keď je na účte, tie peniaze, a si ich nevyberie a sú tam dlhšie, čiže je možné, že ich exekútor, pokiaľ je viac ako 90 eur, zoberie. Vysvetlil som vám to celé, opakujete to, nemá to konca kraja.
Hort, Milan, podpredseda NR SR (2010-12-14):
Ďalej, pán poslanec Matovič.
Glváč, Martin, podpredseda NR SR (2016-05-20):
Reagovať bude pán poslanec Viskupič. Nech sa páči.
Hlina, Alojz, poslanec NR SR (2014-11-09):
Ďakujem veľmi pekne. Viaceré tie príspevky boli v zmysle, že „republiku si rozvracať nedáme“. Naozaj mi to tak pripadalo. Viete, existuje taký zákon, sa to volá, myslím, že zákon o zhromažďovaní, ktorý umožňuje ľuďom sa zhromaždiť, hej. Čiže ľudia sa zhromaždia za určitým účelom. A vy tomuto zhromaždeniu hovoríte výzva na násilie, násilie. Nič v zlom, kolegovia, prípadne zrušte ten zákon. Naozaj ten zákon je platný, podľa toho zákona sa ľudia môžu zhromaždiť a vyjadriť svoj názor. O tom to je. To je celé. A tá dôslednosť, viete, Rumunsko bolo extrém, ako to dopadlo. Ale za určitých okolností môžem povedať, že u nás to bol extrém, že sa dokopy nič nestalo, ale že sme to, čo predtým fungovalo ako prikryté len stranou, tak sa posvätilo na ústavnú ochranu. To znamená, tí ľudia, ktorí špekulovali, mudrovali, využívali ten systém do ´89., len sa nemohli tým chváliť, kontinuálne prešli so systémom práce do nového systému s tým rozdielom, že už sa s tým mohli pochváliť a získali ústavnú ochranu vlastníctva. Ale to je proste v tom, to je v tom nedôsledné. My sme tomu systému mali zabrániť. Systému malej domov, systému malých službičiek, služby malému, že pomôž ty, ja tebe. Systému tomu, že u nás nevyhrávajú najlepší. U nás vyhrávajú detičky, ktoré sa narodili do zlatých kolísok, u nás tí, čo by aj chceli, stratia drive, resp. si kúpia lacnú letenku, lebo tu nemá zmysel byť najlepší. Načo tu budete najlepší? Načo?! Úplne zbytočné! To vás nikto tuná neocení, budete za blbého ešte, to nemá. A tam sme spravili tú chybu. Tam sme spravili tú obrovskú chybu, že sme to nezadefinovali nanovo. My sme demotivovali tých ľudí, že vlastne sa nič dokopy nezmenilo.
Laššáková, Jana, podpredsedníčka NR SR (2014-01-30):
Nech sa páči, s reakciou pán poslanec Lipšic.
M. Číž, podpredseda NR SR: (2007-10-24):
Slovo má pán poslanec Záhumenský.
Grendel, Gábor, podpredseda NR SR (2021-11-12):
Pán poslanec Potocký.
Podmanický, Ján, poslanec NR SR (2012-08-10):
Ďakujem pekne za slovo. Vážený pán predseda, vážené pani poslankyne, konštatujem, že v rozprave neboli podané žiadne procedurálne návrhy, preto budeme najskôr hlasovať o návrhoch zo spoločnej správy uvedených v IV. časti tejto spoločnej správy. Konštatujem, že na osobitné hlasovanie boli zo spoločnej správy vyňaté návrhy 2, 14, 15, 31, 35 a 44. Dajte preto, pán predseda, prosím, hlasovať o návrhoch zo spoločnej správy 1, 3 – 13, 16 – 30, 32 – 34, 36 – 43, 45 – 50 spoločne s návrhom schváliť.
Susko, Boris, poslanec NR SR (2022-12-07):
Ďakujem pekne za slovo. Pán poslanec Kremský, pravdou je to, čo ste povedali, že to sú minimálne sumy príplatkov, ktoré sú v zákone, ako hovoril aj pán spravodajca. Tieto sa v zásade rozmrazujú len minimálnym spôsobom, pretože sa to vracia späť z roku 2020 a zase od toho roku 2020 tá minimálna mzda takým dramatickým spôsobom nestúpla, aby to urobilo taký dramatický rozdiel na týchto príplatkoch. A pokiaľ sa bavíme o tých minimálnych sumách, tak treba ešte povedať a zdôrazniť, že v návrhu zákona je možnosť v prípade, ak sa táto práca vykonáva pravidelne v nedeľu, sviatok alebo v noci, aby sa zamestnávateľ so zamestnancom dohodli na znížení tejto percentuálnej výšky sumy príplatkov, čiže ak to bude naozaj neprimeraná záťaž pre podnikateľa, tak podnikateľ má stále právo sa so zamestnancom dohodnúť aj na znížení tejto sumy, čiže myslím si, že tu je kompromis, z ktorého sa dá vychádzať. A ako som už povedal, my sme urobili ústupky v tomto návrhu zákona aj v tom zmysle, že sme zrušili jednotlivé sumy minimálnych mzdových nárokov podľa jednotlivých stupňov obtiažnosti práce, čiže tuná sme zamestnávateľov odbremenili od tejto povinnosti naviazať tieto sumy minimálnych mzdových nárokov na rast minimálnej mzdy, takže si myslím, že tento návrh, ktorý tu teraz máme po tomto, ak sa schváli pozmeňovací návrh, ktorým toto vypúšťame, tak si myslím, že to je prijateľný kompromis pre všetkých, aj pre zamestnávateľov, aj z hľadiska teda posunutia účinnosti až od pol roka 2023, kedy v zásade to tých zamestnávateľov bude stáť len polovičné náklady za budúci rok. Ďakujem.
Hudecová, Eva, poslankyňa NR SR (2021-12-03):
Ďakujem za slovo. Vážený pán predsedajúci, prosím, dajte hlasovať o tom, že Národná rada volí Zuzanu Stavrovskú za komisára pre osoby so zdravotným postihnutím na funkčné obdobie šesť rokov.
Šimečka, Michal, podpredseda NR SR (2024-04-24):
Ďakujem pekne. Pani poslankyňa Mesterová.
Kuffa, Štefan, poslanec NR SR (2015-09-24):
Ďakujem za slovo. Ja už tak tradične, ja som na strane fajčiarov, ale som nefajčiar. A fajčenie nepropagujem ani nepodporujem a ani nikdy sa nejak tak nebudem zastávať, ale samotných závislých fajčiarov, tam na tej strane som, lebo ja vidím, aká je to obrovská slabosť, keď niekto prepadne tejto závislosti. Aj na stokrát si odrieka to fajčenie a stále tá cigareta nad ním zvíťazí. Veľakrát naozaj, však to aj v podstate je to medicínsky, je to dokázané aj vo výskumoch, že to fajčenie koľko problémov zdravotných spôsobuje, a tí onkologickí pacienti veľakrát, ktorí naozaj sú aj zomierajúci, tak je to veľmi komplikované ochorenie. Ale cez to všetko, keď aj takýto človek je už aj v tej fáze ante finem, tak jednoducho s tým fajčením má stále problém. Mám tuná pána ministra a ja som ho chcel poprosiť, aby sme naozaj boli tolerantní voči tejto skupine ľudí, a to sú zomierajúci. To sú pacienti onkologickí. Výnimka je na psychiatrických oddeleniach, že tam sa môže na vyhradených miestach fajčiť. Ja som dával tento návrh. Bola tu ešte Zuza ministerka, tak jej som to hovoril, ale to ju vyplašil ten návrh zákona, ale aby pacienti, ktorí sú ako onkologickí pacienti alebo paliatívni, na paliatívnych oddeleniach a hospicoch, aby mali dovolené fajčiť. Ja sa musím priznať, pán minister, my nie sme schopní naplniť tento zákon. My máme zomierajúcich pacientov a keď je jeho jedna z posledných vôlí zapáliť si tú cigaretu, ako mu to mám odoprieť? To je veľakrát veľmi ťažké a komplikované. Jemu sa zhorší zdravotný stav.
Zelník, Štefan, poslanec NR SR (2017-02-02):
Ďakujem pekne. Ja len tiež chcem pripomenúť členom výboru pre zdravotníctvo, že 12.20 začíname výbor pre zdravotníctvo. Ďakujem.
Šeliga, Juraj, podpredseda NR SR (2021-01-14):
S reakciou pán poslanec Kazda.
Kollár, Boris, predseda NR SR (2023-03-21):
Prosím, prezentujme sa a hlasujeme. (Hlasovanie.) Prítomných 134 poslancov, za 67, proti 4, zdržalo sa 62, nehlasoval 1. Konštatujem, že Národná rada sa uzniesla, že nebude pokračovať v rokovaní o návrhu zákona. Pristúpime k hlasovaniu v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 587/2004 Z. z. o Environmentálnom fonde. Je to tlač 1503, bod 72 schváleného programu. Dávam slovo spravodajcovi, ktorého určil navrhnutý gestorský výbor pre pôdohospodárstvo a životné prostredie, pánovi poslancovi Jánovi Szőllősovi, aby uviedol hlasovanie. Nech sa páči, pán poslanec, máte slovo. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 587/2004 Z. z. o Environmentálnom fonde a o zmene a doplnení niektorých zákonov v znení neskorších predpisov , tlač 1503.)
Bugár, Béla, podpredseda NR SR (2018-12-06):
Ďakujem. Otváram rozpravu. Konštatujem, že som dostal tri písomné prihlášky. Za klub SaS pani poslankyňa Kiššová, okrem toho ešte sa prihlásil pán poslanec Dostál a pán poslanec Pavelka Radoslav. Takže nech sa páči, pani poslankyňa Kiššová, máte slovo.
Kaščáková, Renáta, poslankyňa NR SR (2016-04-22):
Ja len skutočne veľmi krátko sa vyjadrím. Natália, som veľmi hrdá, že ťa máme vo svojich radoch strany SaS, pretože si skutočnou odborníčkou na otázky ochrany práv detí, si neochvejnou bojovníčkou a tvoj prejav je dôkazom toho, že máš hlboké skúsenosti v tejto oblasti. A ja poviem len jednu vetu. Natália Blahová je skutočnou detskou ombudsmankou. Súčasná kandidátka, ktorá je na tomto poste dnes, je pre túto funkciu výsmechom. A ľudia ako Natália by mali mať väčší priestor. Ďakujem.
Gaborčáková, Soňa, poslankyňa NR SR (2017-09-12):
Ďakujeme, kolegyňa, že si spomenula aj služby krízovej intervencie, ku ktorým som ja už z časového hľadiska nedošla. Každopádne pri prvom vašom odvolávaní som vám hovorila o systémových veciach, ktoré nám zlyhávajú kvôli resocializačným zariadeniam, a to je to, že neexistujú nízkoprahové služby pre deti a mládež. A vzhľadom k tomu, že teda aj nám začína sa zvyšovať počet detí, ktoré sú drogovo závislé, nám tento aspekt prechádza až do resocializácie. Opäť sme v novele zákona zabudli na nízkoprahové služby pre deti a mládež. Čiže vždy sa snažím hovoriť veci konštruktívne. Ale toto ma prekvapilo, že teda je tu novela a toto sa tam neobjavilo. Takže by som možno do budúcnosti zvážila, možno je lepšie len nadávať a nekonštruktívne hovoriť. No a taktiež domovy na pol ceste. V praxi charity mávajú problémy, že tam môžu ísť len ženy, ktoré boli predtým v inštitucionálnej starostlivosti. To znamená, že prešli domovmi, detským domovom. Ale plno žien sa nám dneska ocitá, aj čo niekedy vyrástli v sociálne slabších rodinách, ostávajú nám na uliciach. Ak ich chceme posunúť do vyššieho stupňa nezávislosti, tak domovy na pol ceste sú pre nich tým vhodným nástrojom. Čiže tam by som určite aj toto poprosila, aby sme sa na to pozreli. A už spomínané MOST-om – HÍD komunitné centrá, ktoré sa obávam, že skončia po eurofondoch.
Kotleba, Marian, poslanec NR SR (2018-10-24):
Milé kolegyne, vážení kolegovia zo štandardnej opozície, mali sme možnosť tu doslova skoro dve hodiny počúvať o tom, akí sme fašisti, aké je to tu všetko také fašistické a ako sa všetci dali dokopy, a všetky tie obvinenia, ktoré neukázali nič iné len to, akí ste vy všetci urazení, že jednoducho nie ste vy dnes tí, ktorí sú vo svetle reflektorov, že nikto za vami neprišiel na kolenách, že jednoducho vaše hlasy sú dnes ako hlasy doslova štatistov, a neviete sa s tým vyrovnať. Neviete sa vyrovnať s tým, že tá sláva sa na vás nejako dnes nevylieva, pán Dostál, ani na vás osobne. Ale veľmi si, veľmi beriete do... (Ruch v sále a prerušenie vystúpenia predsedajúcim.)
M. Hort, podpredseda NR SR: (2008-01-31):
Do rozpravy sa písomne za poslanecký klub Kresťanskodemokratického hnutia prihlásil pán poslanec Július Brocka. Po jeho vystúpení bude možnosť potom prihlásiť sa do rozpravy ústne. Pán poslanec, nech sa páči, máte priestor na vaše vystúpenie v rozprave.
Marosz, Ján, poslanec NR SR (2017-04-07):
Ja som len vecne chcel obhájiť, že obdobný návrh zákona je napríklad aj v Nemecku schválený. A ešte aj ku kvalite zákonov z dielne OĽANO, tieto zákony pravidelne sú aj legislatívnym tímom Národnej rady oceňované ako veľmi kvalitne a dobre pripravené. Takže len takto vecne zareagovať. A je mi veľmi smutno, že takýmto nekultúrnym spôsobom dehonestujete samotnú tému, ktorá sa dotýka naozaj matiek-žien, a popri tom ešte ste schopný tak dourážať kolegyňu, že musela vyjsť z poslaneckej sály, s vašimi podpredsedami, ktorí mimochodom na svojich autách majú tajné húkačky a sirény, aby sa mohli vyvážať po Slovensku. Ďakujeme, pán Hrnčiar.
M. Číž, podpredseda NR SR: (2009-02-11):
Teraz v rámci schváleného programu v rokovaní pokračujeme prvým čítaním o vládnom návrhu zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov a ktorým sa mení a dopĺňa zákon Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov , parlamentná tlač 951. Návrh na pridelenie výborov má č. 975. Opäť, pán minister, uveďte tento vládny návrh zákona.
Sulík, Richard, predseda NR SR (2010-12-07):
Prepáčte, pán poslanec, poprosil by som kolegov, aby venovali rečníkovi viac pozornosti. A tých, ktorí majú súkromné rozhovory, prosím pekne, veďte ich vonku. Ďakujem pekne.
Slyško, Peter, poslanec NR SR (2023-12-22):
Pán predseda, v rozprave k návrhu zákona nevystúpil žiadny poslanec, môžeme teda pristúpiť k hlasovaniu o spoločnej rozprave. Prosím, dajte hlasovať o bode zo spoločnej odporúčaním gestorského výboru schváliť.
Martinák, Ľuboš, poslanec NR SR (2018-10-16):
Ďakujem za slovo. Pán poslanec Martin Fecko, súhlasím s tebou, že tento zákon skutočne je potrebný, a hlavne aby bol dôsledne uplatňovaný v praxi aj ohľadom biodiverzity, ktorú si skutočne dobre pomenoval. Ja som rád, že táto táto, táto novela takisto sa prispôsobuje nariadeniu európskej smernice. Chcem sa zmieniť k tebe, pán Martin Fecko, pán poslanec, pretože máš silný dopad na tie ornitologické kruhy a si skutočne uznávaným odborníkom, to musím uznať, ale niekedy všetko, čo sa preháňa, nie je príliš dobré, má negatívny vplyv na druhú stránku veci. Chcem sa zmieniť ohľadom dvoch vtáčích druhov, a síce ohľadom krkavca čierneho a ohľadom myšiaka hôrneho. Zo svojej skromnej 30-ročnej poľovníckej praxe môžem konštatovať, že skutočne to rozmnoženie krkavca čierneho je pomerne nevídané a má značný negatívny vplyv na ostatné druhy vtáckov a hlavne na spevavce a takisto na vtáky z čeľade ďatlovitých, čiže či by si nemohol v tejto oblasti trošku zalobovať, aby bolo možné aj tieto druhy s obmedzením loviť len určité časové obdobie v rámci regulácie a zachovania biodiverzity, hlavne spevavcov. Len zase musíme vidieť a posúdiť druhú stránku veci, my sme niekedy takí aj čudní a zvláštni, že keď sa nám niečo povolí uloviť piatich, tak sú aj ľudia, ktorí ulovia desiatich, a tu je to riziko. Ďakujem.
Jurinová, Erika, podpredsedníčka NR SR (2013-10-24):
Pán poslanec Galko.
O. Nachtmannová, poslankyňa: (2007-09-19):
Ale vrátim sa k meritu veci. Celý systém dôchodkového sporenia je nastavený tak, že ani zďaleka nedosahuje tie parametre, ktoré boli deklarované v doložke vplyvov. O tom veľmi dobre viete, že je zásadná odchýlka od doložky vplyvov, v ktorej ste kvantifikovali dopady dôchodkovej reformy. Váš odhad bol tak optimistický, že dnes dôchodkový systém je v takej situácii, že kumulatívny rozdiel je 40 mld. korún. Čiže odchýlka už teraz je 40 mld. To je skutočne veľmi „kompetentný“ odhad. Jasne vidno, ako správne ste vybilancovali dôchodkový systém. Realita nám jasne ukazuje, že ako celok je systém nastavený zle, a preto treba túto situáciu riešiť. Ďakujem.